ועדת העבודה, הרווחה והבריאות, כנסת 23, פרוטוקול מספר 142, 2021-03-14 14:30

חיים כץ: צוהריים טובים.

חיים כץ: היום יום ראשון בשבוע, 14 במרץ 2021, א' בניסן התשפ"א.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: הנושא: הצעת חוק הביטוח הלאומי (הוראת שעה - נגיף הקורונה החדש) (פטור מתשלום דמי ביטוח למעסיק שעובדו שהה בחופשה ללא תשלום בתקופת משבר הקורונה), התשפ"א–2021.

חיים כץ: בדיון האחרון העליתי את נושא ניצולי שואה.

חיים כץ: אני אומר שאלוהים נמצא בפרטים הקטנים – התחלתי להיכנס לפרטים הקטנים.

חיים כץ: הייתה לי גישה לכל השאלות ששאלתי למחשב וקיבלתי תשובות מיחידת המחקר של הביטוח הלאומי.

חיים כץ: קיבלתי שיתוף מלא ממנכ"ל הביטוח הלאומי, מר מאיר שפיגלר הידוע לטובה.

חיים כץ: עשינו סיעור מוחות והעלינו כל מיני תובנות.

חיים כץ: הפריע לי מאוד – דיברנו על זה שאדם עובר בשקל אחד ואז מורידים לו 5,000 שקל, זה לא נראה משהו דרמתי.

חיים כץ: אבל בדקתי מי הם האנשים שמדברים עליהם, הוצאתי את הנתונים ופרסתי לפרוסות.

חיים כץ: שאלתי כמה אנשים עוברים ב-100 שקל ומצאתי ש-113 אנשים עוברים ב-100 שקל.

חיים כץ: המשכתי לפרק את זה.

חיים כץ: כמה עוברים ב-10 שקלים?

חיים כץ: מצאתי ש-11 איש עוברים ב-10 שקלים.

חיים כץ: רציתי לראות אם יש לי בשקל ומצאתי ששני אנשים עוברים בשני שקלים.

חיים כץ: הם מרוויחים 24 שקל לשנה ברוטו, ומשלמים 5,070 שקל לחודש.

חיים כץ: זה 60,840 שקלים על שני שקלים.

חיים כץ: זה משהו מטורף.

חיים כץ: נכנסנו עוד לעומק והסתכלנו על הגילים של אלה שעוברים ב-10 שקלים.

חיים כץ: המבוגר ביניהם הוא בן 98 – וואלה, ניצחנו אותו, לקחנו לו 61,000.

חיים כץ: אני לא יודע אם זה מהירושה או מזה שאין לו יכולת להתקיים.

חיים כץ: יש שם בן 93, 92.

חיים כץ: יש אחד צעיר באמת – 81.

חיים כץ: יש בני 98, 93, 92, 91, 90, 89, 88 ושניים בני 87, אחד בן 81 ואחד בן 84.

חיים כץ: אני לא רוצה לדוש בזה יותר.

חיים כץ: מה עוד ראינו?

חיים כץ: כשקיבלנו את הנתונים היו זכאים 1,499.

חיים כץ: התברר לנו שיש פה – אני לא יודע למה ואני לא יודע כמה ואני לא רוצה להיכנס לזה – 653 אנשים שהם זכאים ולא קיבלו.

חיים כץ: דיברנו עם מנכ"ל הביטוח הלאומי שאמר: חיים, הם מקבלים, אני הולך לעשות להם מיצוי זכויות והם יקבלו כי אני כמנכ"ל לא יכול לחיות עם העובדה שיש אצלי אנשים זכאים אבל לא מקבלים.

חיים כץ: לקחתי את ה-653 הללו ומצאתי שם – בשביל לסבר את האוזן – יש 20 איש מעל גיל 100, שניים מהם בני 103, אחד בן 102 ושבעה בני 101.

חיים כץ: על אלה אנחנו צריכים להיבנות?

חיים כץ: איך אנחנו מתקני את המעוות?

חיים כץ: אני יודע איך אני אתקן את המעוות.

חיים כץ: מאחר ואני לא יודע לעשות את זה בשבוע, אתי חוה עטיה שגם הגתה את הרעיון, היא תגיש הצעת חוק.

חיים כץ: היא כנראה תיבחר לכנסת ה-24 במקום 20 ברשימת הליכוד, ונעשה את זה מסודר.

חוה אתי עטייה: בעזרת השם.

חיים כץ: יחד עם זה, קיבלנו 30 מיליון שקל.

חיים כץ: אנחנו לא מוותרים.

חיים כץ: אנחנו בודקים איך אנחנו יודעים לבצע כך שזה לא יהיה תעמולת בחירות, כדי שאף אחד לא יגיד, ידינו נקיות.

ענת כנפו: הגדלת מבחן הכנסה לכל הקשישים.

חיים כץ: את בכנסת הבאה?

ענת כנפו: לא.

חוה אתי עטייה: זה עולה המון כסף.

חוה אתי עטייה: יש לי גם את ההצעה הזאת.

חיים כץ: אנחנו רוצים לעשות משהו שיביא תוצאות.

חיים כץ: הרמנו טלפון ליו"ר חברת החשמל יפתח רון-טל – עלי בינג אמר שבמעגל הראשון של ניצולי השואה חייבים לחברת החשמל כמיליון שקלים.

חיים כץ: מיליון זה לא 30 – אמרתי ליפתח רון-טל, עזבו כבר ניצולי שואה, נטפל בהם ואני סומך עלייך אתי שתעשי עבודה טובה, שניקח את כל האזרחים הוותיקים שמקבלים הבטחת הכנסה ונראה כמה הם חייבים לחברת החשמל ונבנה על הסדר נושים ונסגור להם את החובות ב-30 מיליון שקל.

חיים כץ: אנחנו יודעים לעשות את זה.

חיים כץ: אנחנו יודעים לעשות את זה מיד.

חיים כץ: אני לא יודע איך יהיה הביצוע, העברנו את הסודיות של המתחסנים והלא מתחסנים, מישהו עוד יכול להגיד מה פתאום אני נותן את הפרטים של החייב שאני רוצה לסגור לו את החוב.

חיים כץ: זה מה שהולך להיות.

חיים כץ: 30 מיליון שקל ילכו לאזרחים ותיקים נזקקים שאין להם כסף לשלם את החשמל.

חיים כץ: רציתי לבוא מחר לקבר של אבא שלי שאני עולה אליו מחר ולהגיד לו: אבא, סידרתי לניצולי שואה.

חיים כץ: אבל אבא שלי, אם עזרת לאנשים זה בסדר.

חוה אתי עטייה: להערכתך, בכמה מדובר?

חיים כץ: 30 מיליון שקל אבל לא יודע כמה אנשים.

חיים כץ: לא יודעים כלום.

חיים כץ: היית בדיון וראית שאנחנו מנסים להביא נתונים.

חיים כץ: הבאנו 30 מיליון שיילכו לסגירת חובות של אזרחים ותיקים שמקבלים השלמת הכנסה בנוסף.

חיים כץ: אנחנו הולכים למהלך של מיצוי זכויות בביטוח הלאומי כי התברר לנו מהמחקרים שלנו שכנראה האוצר לא ישלם 300 מיליון שקל אלא ישלם כחצי מיליארד שקל לשנה, ולא יעזור לו כלום.

ענת כנפו: על כל האזרחים הוותיקים?

חיים כץ: כל שנה על ניצולי השואה ועל סיעודיים אחרים, כי כשאתה מחפש – אתה מוצא.

חיים כץ: השמחה שלי היא מנכ"ל הביטוח הלאומי, בניגוד לעבר, לא ניסה להסתיר ובא לפתור את הבעיה.

חיים כץ: זה ההבדל הגדול כשיש מנכ"ל עם נתינה שרוצה לעזור, רוצה לסייע ומבין שלא מנצחים אזרחים נזקקים.

חיים כץ: הייעוד של הביטוח הלאומי הוא לספק עזרה למי שצריכים את העזרה.

חיים כץ: הוא לא צריך להתעשר על גבם.

ענת כנפו: אתה מדבר על ההכנסות שהיו נחשבות - - -

חיים כץ: עברתי נושא.

חיים כץ: אם מצאנו מתוך ה-1,449 – להגיד לה מה המחשבה?

ענת כנפו: תגיד, תגיד.

חיים כץ: אני אגיד לך מה המחשבה.

חיים כץ: אני לא גמרתי מצטיין – גמרתי מצטיין בים, השכלה ים תיכונית – אבל אמרנו:

חיים כץ: האדם דמנטי, הוא הרוויח 1,551, זה השכר הממוצע שקובע את הרף.

חיים כץ: מה היה השכר הממוצע לפני שנה?

חיים כץ: 10,273.

חיים כץ: מה קרה עם האנשים האלה?

חיים כץ: מי בדק את אלה מלפני שנה שעכשיו הם מתחת לשכר הממוצע, למה הם לא נכנסים?

חיים כץ: הלכתי על 1,000 שקל: 1 בינואר 2016, 9,464.

ענת כנפו: הם נופלים בין הכיסאות.

חיים כץ: כשפניתי למנכ"ל הביטוח הלאומי, הוא אמר לי: חיים, אתה צודק, עליתי על זה במקביל אליך ואני הולך לתקן את זה.

חיים כץ: אני לא יודע כמה זמן שפיגלר יהיה מנכ"ל הביטוח הלאומי, אבל כשהוא נמצא, אני רגוע.

ענת כנפו: גם אני.

חיים כץ: אנחנו נעגן את זה בחקיקה או בתקנות.

חיים כץ: שלומי, כמה זמן לוקח לעשות תקנות כאלה של עדכון מיידי אחת לשנה?

חיים כץ: מיצוי זכויות?

שלומי מור: הניסוח, אדוני, הוא לא כל-כך קשה, אולי כמה ימים בודדים.

שלומי מור: העניין הוא שאנחנו בתקופת בחירות, יש עכשיו עיכוב בהקשר הזה.

חיים כץ: הביצוע יכול להיות אחרי הבחירות.

חיים כץ: אם תהיה מליאה נוספת ביום רביעי, תוכל להביא תקנות?

חיים כץ: זה תקנות או חקיקה?

שלומי מור: אתה מדבר על הסיטואציה שבה, בגלל השינוי במדד, אנשים נזרקים החוצה מהזכאות?

חיים כץ: כן, אם המדד עלה.

חיים כץ: אם אדם נזרק ב-2016 בגלל שהרוויח 9,465 – הוא שילם מחיר של 300,000 שקל כשהוא לא היה צריך לשלם שקל כי ב-2017 הוא עלה ב-213 שקלים, אז יכול להיות שהוא עלה מדרגה.

חיים כץ: צריך ללכת לאנשים הביתה כי האנשים האלה לא יודעים לקרוא והם דמנטיים וצריך ללכת למשפחה שלהם ולבצע את האירוע.

ענת כנפו: דרך מוסדות הרווחה.

שלומי מור: למיטב הבנתי, אדוני, אתה לא צריך בשביל זה תיקון תקנות.

שלומי מור: צריך לפנות וליזום את זה.

שלומי מור: כבר עכשיו, כבר היום אתה יכול - - -

ענת כנפו: נכון.

ענת כנפו: מיצוי זכויות יחד עם - - -

שלומי מור: אתה לא צריך לתקן תקנה כדי להתקשר לאדם ולהגיד לו: אדוני, אנחנו רואים שיש - - -

חיים כץ: לא להתקשר – ללכת הביתה.

ענת כנפו: מהרווחה יכולים לעשות ביקור בית.

חיים כץ: צריך ללכת אל בני המשפחה שלהם.

חוה אתי עטייה: בתקופתך כשר עשית את זה.

חיים כץ: עשינו את זה ל-4,193 ניצולי שואה.

חיים כץ: אבל פה זה מספר גדול.

חיים כץ: אני לא יודע כמה, אבל לא רק לניצולי שואה, זה לכל הסיעודיים.

חיים כץ: יכול להיות שיש 15,000-10,000 איש.

ענת כנפו: אפשר להסדיר את זה דרך הרווחה, אדוני היושב-ראש.

חיים כץ: אני לא רוצה.

ענת כנפו: למה?

חיים כץ: כי אני רוצה לבצע.

חיים כץ: אני רוצה להביא תוצאה.

חיים כץ: את אמרת שאת אישה דתייה, אני לא מתפלל, אני עושה מצוות.

ענת כנפו: זה חשוב יותר.

חיים כץ: זו המצווה, זה המתן בסתר הכי גדול כי זה שמקבל לא יודע מי נתן לו, הוא דמנטי, ואני לא יודע למי נתתי.

ענת כנפו: מבורך.

חיים כץ: אני אומר שזה יהיה 500 מיליון שקל בשנה לפחות.

ענת כנפו: זה מאושר?

ענת כנפו: זה קורה?

חיים כץ: זה קורה.

מאיר שפיגלר: כבדו היושב-ראש, מה שאמרת כרגע בסיפה של הדברים שלך יבוצע הלכה למעשה מיד.

מאיר שפיגלר: מדובר באופרציה של הביטוח הלאומי וזה ייצא לפעול ללא עוררין.

מאיר שפיגלר: רצית לומר עוד משהו לגבי העתיד לבוא מבחינת חקיקה – דיברת עם אנשי משרד האוצר, זה גם כן משהו חשוב מאוד - - -

חיים כץ: רציתי להגיד שמה שאנחנו רוצים לעשות בחקיקה, למרות שהאוצר מסכים עכשיו, כנראה שזה יהיה קשה.

חיים כץ: אדם חרג ב-100 שקל, יורידו לו מהקצבה 100 שקל.

חיים כץ: לא יכול להיות שהוא חורג ב-100 שקל ומאבד 5,000.

חיים כץ: יורידו לו את ה-100 והוא יקבל את היתרה ויהיה מאוזן עם אחרים.

ענת כנפו: זה פתרון מצוין, אדוני היושב-ראש.

חיים כץ: זה רעיון של אתי.

ענת כנפו: זה יפה מאוד.

ענת כנפו: אפשר כבר לנסח את זה.

ענת כנפו: אפילו אם לא נספיק, זה לפחות יכנס לתהליך.

ענת כנפו: חבל על זה.

חיים כץ: חבל על המתים, חוץ מזה לא חבל על כלום.

חיים כץ: תראי, את באת ל-10 ימים, לנו יש את כל הקדנציה.

ענת כנפו: באתי לחודשיים, נשארו לי 10 ימים.

חיים כץ: נשאר לך עוד שבוע.

ענת כנפו: אז תן לי לצאת עם משהו טוב.

חיים כץ: עם הרגשה.

שלומי מור: אי רוצה להזכיר שבתקופה שלך כשר, כבר פנית לשר האוצר והצעת לקבוע מדרגה נוספת של 75% אבל זה לא הסתייע.

חיים כץ: בסדר גמור.

חיים כץ: אבל עכשיו זהו, פה אף אחד לא יוכל למנוע את זה.

חיים כץ: יגעת ומצאת – תאמין.

חיים כץ: איך אמרנו?

חיים כץ: מתן בסתר, מצוות, אני לא מתפלל, זהו.

חיים כץ: מאיר, רצית להגיד עוד משהו?

חיים כץ: אתה לא חייב.

מאיר שפיגלר: נראה לי שמיצית את הנושא עד תום.

חיים כץ: למה אני לא רואה את איציק דניאל?

טלי ארפי: אני כאן, אדוני.

טלי ארפי: אני כאן.

טלי ארפי: אני ממלאת את מקומו בינתיים.

טלי ארפי: אני מניחה שאתה רוצה לדבר על מענק הוצאות - - -

חיים כץ: אחר כך גם.

שמרית שקד: לא העבירו לנו שום נוסח של זה.

טלי ארפי: אנחנו מתנגדים, בגלל זה.

חיים כץ: שמעת?

שמרית שקד: גם מהביטוח הלאומי לא קיבלנו נוסח של זה.

מאיר שפיגלר: טלי, מה שביקשתם מרשות המיסים, שוחחתי עם הנוגעים בדבר אצלכם, הם לא מסוגלים לתת את זה היום.

מאיר שפיגלר: הם יעשו מאמצים לתת את זה במהלך השבוע.

מאיר שפיגלר: השאלה היא מה יקרה עד אז.

מאיר שפיגלר: אם זה לא יעבור לפני סיום כהונת הכנסת הנוכחית, מה עושים עם אלה שמקבלים את הדוחות שלהם לגבי הקיזוז?

טלי ארפי: השר הנחה לבדוק שתי חלופות, היית גם בישיבה - - -

מאיר שפיגלר: אבל הם לא נותנים את הנתונים.

טלי ארפי: אנחנו מתכוונים - - - ברגע שהבדיקה הזאת תסתיים – שוחחתי עם נציג רשות המיסים – זה ייקח לא הרבה זמן.

טלי ארפי: אנחנו מתכוונים לפעול כדי לתקן את זה בהקדם.

טלי ארפי: השר ביקש לבדוק את החלופות.

טלי ארפי: חלופה אחת היא זו שעלתה בישיבה.

טלי ארפי: החלופה השנייה מצריכה בדיקת נתונים.

טלי ארפי: בדיקת הנתונים הזאת תיעשה - - -

חיים כץ: טלי - - -

טלי ארפי: להביא בהקדם תיקון ולפתור את הסוגיה הזאת.

מאיר שפיגלר: אני רוצה לדעת, האם עד אז אפשר להימנע מהקיזוז של ההוצאות הקבועות מדמי האבטלה בתיאום איתכם?

טלי ארפי: אני לא יודעת מה עשית עד עכשיו - - -

מאיר שפיגלר: לא קיזזתי.

מאיר שפיגלר: אתם יודעים שלא קיזזתי כי לא היו לי את הדוחות הכספיים.

טלי ארפי: מתי התקבלו הדוחות הכספיים?

מאיר שפיגלר: עכשיו כבר מתחילים להתקבל.

טלי ארפי: אתה שואל אותי שאלה שאני לא יודעת לענות עליה.

טלי ארפי: אני יודעת להגיד לך שבימים הקרובים יהיו לנו תוצאות של הבדיקות ונוכל לקדם את החלופה הטובה ביותר כדי לתת מענה לסוגיה הזאת.

מאיר שפיגלר: אבל זה נדרש לחקיקה, ויש בחירות בעוד כ-10 ימים, ואחר כך יש - - -

טלי ארפי: אנחנו נמצאים עכשיו בתיקון חקיקה, נכון?

מאיר שפיגלר: אנחנו רוצים להעביר את זה כעת.

טלי ארפי: תנו לנו את הזמן – לא זמן רב – לעשות את הבדיקות האלה.

טלי ארפי: השר גם הנחה אותנו.

טלי ארפי: אנחנו מתכוונים לתת מענה לסוגיה והיא תוסדר בקרוב.

מאיר שפיגלר: כבוד היושב-ראש, אני רוצה להצהיר שעל בסיס מה שאמרה טלי וכמובן גם דיונים שנערכו בנושא הזה מזה זמן רב, אני מוציא מהמסגרת של גביית דמי אבטלה שניתנו בייתר את כל הקבוצה של אותם עצמאים שהם גם שכירים, שהיו במסגרת התקופה הזאת בחל"ת.

טלי ארפי: סליחה, מאיר, אני לא שומעת.

מאיר שפיגלר: על בסיס מה שאמרת ועל בסיס הדיונים שנמשכים, לעניות דעתי, אני לא אגזים אם אומר חודשיים, עם כל הצוות המקצועי שלכם ועם שר האוצר.

מאיר שפיגלר: אני אנחה אצלי להוציא את הקבוצה של העצמאים שהם גם שכירים שהיו בחל"ת במסגרת המשבר הזה, כך שלעת עתה אני לא מקזז מדמי האבטלה שלהם את מענקי החזרי ההוצאות הקבועות.

חיים כץ: אני לא יודע מה היא אומרת ומה אתה אומר, אבל כל מה שאתם אומרים, כנראה, לא נוגע לעבודתה השוטפת של ועדת העבודה והרווחה ברגע הנתון הזה.

חיים כץ: אם זה לא נוגע לוועדת העבודה והרווחה, שמרית, ואת לא קיבלת חומר, נכון?

שמרית שקד: לא קיבלתי נוסח.

חיים כץ: אל קיבלת נוסח.

חיים כץ: אז לא נדון בזה.

חיים כץ: בואי נעבור להצעת החוק.

חיים כץ: רשמת את מה שנאמר על ה-30 מיליון?

שמרית שקד: כן, כן.

חיים כץ: עלי בינג, לפרוטוקול.

חיים כץ: אני צריך מילה שלך לפרוטוקול על ה-30 מיליון.

עלי בינג: איזו מילה אתה צריך?

חיים כץ: שהאוצר מתכוון לממש, למצוא את הדרך המשפטית ולהעביר את זה או שיהיו חלופות, אבל כל אותן אוכלוסיות נזקקות יקבלו את ה-30 מיליון.

עלי בינג: כפי שציינת, היושב-ראש, סיכמת עם שר האוצר על 30 מיליון חד-פעמיים שיוקצו מתקציב הקורונה - -

חיים כץ: לא יודע אם סיכמתי אותו חד-פעמי, אבל אני אומר שנעשה סדק בקיר ואחר כך נפוצץ את הקיר.

עלי בינג: - - חד-פעמי מתקציב הקורונה.

עלי בינג: דיברנו על חלופות.

עלי בינג: אנחנו צריכים לבחון את הישימות שלהן, את ההיתכנות המשפטית.

עלי בינג: כמובן שככל שנצליח למצוא אותן, אז נעשה את זה.

חיים כץ: נעשה את זה מיד אחרי הבחירות.

עלי בינג: נמצא את החלופות - - -

חיים כץ: שלא יגידו לנו שזה לבחירות.

חיים כץ: מיד אחרי הבחירות.

עלי בינג: אחרי הבחירות.

חיים כץ: למרות שהתחילה עונת הסמינרים והחגיגות והטיולים וההרצאות, תמצאו זמן, תתפנו ותעשו את זה מיד אחרי הבחירות, לפני הסמינרים.

ענת כנפו: אתה מדבר על החובות ועל קיזוז חובות?

חיים כץ: על ה-30 מיליון.

חיים כץ: אנחנו צריכים לעזור לאנשים ב-30 מיליון.

חיים כץ: דרך אגב, זו כמעט הפעם הראשונה שעשינו את זה בוועדה, שקשרנו זה בזה, הא בהא תליא.

עלי בינג: נקווה שזו גם פעם אחרונה.

חיים כץ: לא.

ענת כנפו: לא.

ענת כנפו: הבנתי שהחצי מיליארד הוא קבוע.

חיים כץ: זה יבוא להם על הראש.

חיים כץ: את רואה למה צריך להיות פה 20 שנה?

חיים כץ: ככה צובר את הניסיון ויודע שצריך סבלנות ועוד סבלנות, בסוף משיג.

חיים כץ: זה הרבה בזכות מנכ"ל הביטוח הלאומי שהוא עזר כנגדו.

ענת כנפו: תבורך.

חיים כץ: תברכי אותו.

ענת כנפו: אני מברכת אותך בחיים טובים ומאושרים, בטוב ובנעימים.

חיים כץ: אתה מקבל ברכה מאישה דתיה בערב ראש חודש ניסן.

חוה אתי עטייה: שתי נשים דתיות.

מאיר שפיגלר: כבוד היושב-ראש, נראה לי שאסור לי להגיע לישיבות האלה.

ענת כנפו: אנחנו לא רוצים שתחזור בתשובה, רק שיהיה לך טוב.

חיים כץ: שמרית, בבקשה.

שמרית שקד: "הצעת חוק הביטוח הלאומי (תיקון מס' 224 – הוראת שעה – נגיף הקורונה החדש), התשפ"א– 2021 פטור מתשלום דמי ביטוח למעסיק שעובדו שהה בחופשה ללא תשלום בתקופת משבר הקורונה – הוראת שעה 1.

שמרית שקד: בתקופה שמיום תחילתו של חוק זה עד תום שישה חודשים מהיום האמור, יקראו את חוק הביטוח הלאומי [נוסח משולב], התשנ"ה–1995, כך: (1) בסעיף 32, בסופו יבוא: (י) אוצר המדינה ישפה את המוסד בעד דמי ביטוח לאומי ודמי ביטוח בריאות שלא נגבו ממעסיקים בעד עובדיהם בשל הוראות סעיף 371א.

שמרית שקד: ; (2) אחרי סעיף 371 יבוא: פטור מתשלום דמי ביטוח – הוראת שעה (א) על אף האמור בסעיף 371(א) ובהוראות שנקבעו לפיו, שהה העובד בהסכמת המעסיק בחופשה ללא תשלום חודש קלנדרי מלא אחד לפחות בתופה שמיום ז' בניסן התש"ף (1 באפריל 2020) עד יום י"ח באייר התשפ"א (30 באפריל 2021) (בסעיף זה – התקופה הקובעת), יהיה מעסיקו פטור מתשלום דמי ביטוח בעדו בעד התקופה שבה שהה העובד בחופשה ללא תשלום בתקופה הקובעת ושמעסיקו היה חייב בתשלום דמי ביטוח בעדה בהתאם להוראות שנקבעו לפי סעיף 371(א).

שמרית שקד: (ב) עובד שמעסיקו פטור משתלום דמי ביטוח בעדו לפי הוראות סעיף קטן (א), יראו אותו כמי ששולמו בעדו דמי הביטוח כאמור בפרטים 1, 3, 5, 6, 8, 9 ו-10 של לוח י', לפי ההכנסה המזערית שלפי פרטי 1 של לוח י"א, לגבי התקופה שבה היה מעסיקו פטור מתשלום דמי ביטוח כאמור.

שמרית שקד: (ג) שר האוצר רשאי, בצו, להאריך את התקופה הקובעת עד יום כ' בתמוז התשפ"א (30 ביוני 2021).

שמרית שקד: ".

שמרית שקד: כדאי שנציגי הביטוח הלאומי יסבירו מעט על ההצעה.

מאיר שפיגלר: על החקיקה?

שמרית שקד: כן.

חיים כץ: עוד מעט תסביר.

חיים כץ: יש פה כמה אנשים שרוצים לדבר, בואו ניתן להם לדבר ואתה תחשוב בינתיים על מה שאתה רוצה להסביר, שלא נפתיע אותך.

חיים כץ: התאחדות המלאכה והתעשייה, ברוך שניר, מנהל תחום הכלכלה, בבקשה – לא נמצא.

חיים כץ: נעבור לבאה בתור, להסתדרות החדשה.

חיים כץ: ורד וייץ, עורכת דין באגף לאיגוד מקצועי, בבקשה.

ורד וייץ: כבוד היושב-ראש, גם אתה העלית בישיבה זו ובקודמת לה עוולות שמצאתם לנכון לתקן ועל כך תודה גדולה.

ורד וייץ: אני רוצה להאיר עניין שנראה לנו כעוולה בחוק.

ורד וייץ: אני מניחה שזה אולי לא יבוא לידי תיקון ברגע זה, אבל אני חושבת שזו ההזדמנות הנכונה להעלות את זה.

ורד וייץ: אדוני, לפי החוק הקיים, שיעור דמי הביטוח שמעסיק חייב לשלם עבור החודשיים הראשונים לעובד בחל"ת הוא לפי לוח י' והם נגזרים מההכנסה המזערית כמו שהיא מודגרת בפריט 1 של לוח י"א, שזה שכר המינימום.

ורד וייץ: לפי החוק, המעסיק גם יכול להשית את התשלום הזה על העובדים.

ורד וייץ: יוצא שעובד שהשתכר פחות משכר המינימום, נגיד בגלל שהוא עבד במשרה חלקית, בזמן החל"ת הוא ימצא את עצמו משלם דמי ביטוח גבוהים יותר מאלה ששילם בזמן שהוא עבד, שעה שדמי הביטוח נגבו לפי מה שהוא השתכר בפועל שהיה נמוך משכר המינימום.

ורד וייץ: עוד יותר גרוע יכול להיות המצב - - -

חיים כץ: מה שאני מבין מהחוק זה שרוצים לפתור אותם מהתשלום, אז מה הקטע?

ורד וייץ: זה נכון.

ורד וייץ: זה נכון, אבל אנחנו לא יודעים אם יש מעסיקים שכבר שילמו וגבו - - -

חיים כץ: לא גבו.

חיים כץ: לא גבו.

חיים כץ: לא הייתה גבייה.

ורד וייץ: אם לא הייתה גבייה, אז יכול להיות שזה נפתר.

ורד וייץ: אני לא יודעת להגיד - -

חיים כץ: לא "יכול להיות" – זה נפתר.

ורד וייץ: - - אני לא יודעת להגיד מה שיעור דמי הביטוח שמשלם - - -

חיים כץ: מה זה משנה?

חיים כץ: אם המעסיק משלם – הביטוח הלאומי זה לא קופת חיסכון וזה לא משנה כמה אתה משלם, כשאתה מגיע לקבל תגמולים או קצבאות מהביטוח הלאומי, גם אם שילמת שקל לחודש או שלמת חמש פעמים השכר הממוצע, אתה מקבל את אותה קצבה בדיוק, 2,400 או 2,380, אם צברת את המכסה המקסימלית.

חיים כץ: אם לא הייתה גבייה – זה בכלל לא חשוב.

חיים כץ: תודה.

חיים כץ: אורנה צח גלרט, יו"ר ועדת הקשר של לשכת רואי החשבון וביטוח לאומי, בבקשה.

אורנה צח גלרט: תודה רבה, כבודו, על הזכות לדבר.

אורנה צח גלרט: אנחנו מברכים על הצעת החוק הזאת.

אורנה צח גלרט: אם אתה מעוניין, אני יכולה לפרט מדוע היא כל-כך חשובה.

אורנה צח גלרט: בכל מקרה, כמו שאמרה גברת וייץ קודם, להשאיר אותה זה בלתי נסבל כי אנשים ישלמו יותר כסף ממה ששלמו קודם.

אורנה צח גלרט: מעבר לזה, כל אחד שמקבל דמי אבטלה עבור חודש מלא, ממילא משלם על דמי האבטלה גם ביטוח לאומי וגם דמי ביטוח בריאות באופן יחסי על כל דמי האבטלה.

אורנה צח גלרט: לכן להשאיר את זה, זה בוודאי ובוודאי לא נכון.

אורנה צח גלרט: לשכת רואי החשבון מברכת מאוד על הביטול הזה ומחזקת את כולכם.

אורנה צח גלרט: תודה רבה לכם.

חיים כץ: נעשה ניסיון נוסף לדבר עם ברוך שניר.

חיים כץ: חברת הכנסת אתי חוה עטייה, בבקשה.

חוה אתי עטייה: תודה רבה.

חוה אתי עטייה: אני מבקשת לתקן את החוק כך שדמי הביטוח הלאומי עבור עובד שהרוויח פחות משכר מינימום והוצא לחל"ת יהיו בהתאם לגובה השכר שהוא קיבל לפני יציאתו לחל"ת קבוע.

חיים כץ: את מבקשת את זה כהסתייגות?

חוה אתי עטייה: כן.

חיים כץ: היא מבקשת את זה כהסתייגות.

חיים כץ: האוצר מקבל את ההסתייגות הזאת?

עלי בינג: באופן עקרוני, אדוני היושב-ראש, ההצעה מקובלת מבחינה מקצועית.

עלי בינג: אם אני מבין נכון, הבקשה של חברת הכנסת אומרת שבאורח קבע אדם בתקופת החל"ת שלו לא ישלם דמי ביטוח לאומי גבוהים יותר ממשה ששילם כשהוא עבד, זאת מעבר להוראת שעה.

עלי בינג: אני חייב להגיד שזה לא הופיע בהצעת החוק הממשלתית.

עלי בינג: אבל מבחינה מקצועית אין לנו התנגדות.

טלי ארפי: כשגיבשנו את הצעת החוק הממשלתית, נתנו את דעתנו לעניין הזה וסברנו שזה משהו שצריך להסדיר אותו במסגרת הוראת קבע.

טלי ארפי: יש עוד סוגיות שעולות שם, ולכן אמרנו שכרגע הצעת החוק הממשלתית תתייחס רק לפטור מדמי הביטוח בתקופת החל"ת.

טלי ארפי: גבי יתר הנושאים, אנחנו צריכים לגבש תיקון חקיקה מקיף יותר שמתייחס גם לסוגיות - - -

חיים כץ: אם נעלה את זה כהסתייגות - - -

טלי ארפי: בינתיים הנושא הזה - - -

חיים כץ: יש אלייך שאלה, טלי.

חיים כץ: אם חברת הכנסת עטייה תגיש את זה כהסתייגות לחוק וההסתייגות תתקבל, אתם תמשכו את החוק?

טלי ארפי: אני לא מוסמכת להגיד לך כי אני צריכה - - -

חיים כץ: אז בואי נבדוק.

חיים כץ: בואי נלך למהלך ונבדוק.

חיים כץ: חברת הכנסת עטייה, מהי ההסתייגות שלך?

חיים כץ: תקריאי מחדש את ההסתייגות.

חוה אתי עטייה: אני מבקשת לתקן את החוק כך שדמי הביטוח הלאומי עבור עובד שהרוויח פחות משכר המינימום והוצא לחל"ת יהיו בהתאם לגובה השכר שהוא קיבל לפני יציאתו לחל"ת קבוע.

חיים כץ: מאה אחוז.

חיים כץ: נצביע על ההסתייגות?

שמרית שקד: אנחנו צריכים לנסח אותה.

חיים כץ: תנסחי את ההסתייגות.

שמרית שקד: השכר האחרון שלו?

חוה אתי עטייה: כן.

עלי בינג: בכל מקרה, אני מציע שאת הנוסח - - -

חיים כץ: בסדר.

חיים כץ: היועצים המשפטיים, גם טלי וגם שמרית, ינסחו את זה כמו שצריך.

חוה אתי עטייה: תודה, אדוני היושב ראש.

שמרית שקד: את מתכוונת שזו הוראה קבועה, זו לא הוראת שעה?

חוה אתי עטייה: כן.

חוה אתי עטייה: קבועה.

שמרית שקד: שלומי, יש לכם הצעת נוסח?

שלומי מור: לא.

חיים כץ: מאחר וזה לוקח לכם יותר זמן, נצא ל-5 דקות הפסקה.

חיים כץ: אנחנו עדיין היום ראשון, 14 במרץ 2021, א' בניסן התשפ"א, ראש חודש.

חיים כץ: אני מתכבד לחדש את ישיבת ועדת העבודה והרווחה בהסתייגות של חברת הכנסת אתי חוה עטייה.

חיים כץ: תקריאי בבקשה.

שמרית שקד: יכול להיות שיהיה מספור שונה.

שמרית שקד: "371א.

שמרית שקד: אל אף האמור בסעיף 371(א) ובהוראות שנקבעו לגביו, שהה עובד, בהסכמת המעסיק, בחופשה ללא תשלום והכנסתו בחודש שקדם לחודש שבו יצא לחל"ת פחתה מההכנסה המזערית של לפי פרט 1 בלוח י"א לחוק, יחושבו דמי הביטוח לפי הכנסתו האמורה.

שמרית שקד: ".

חיים כץ: אני מצביע על ההסתייגות.

שמרית שקד: כלומר, היא נכנסת לתוך החוק.

חיים כץ: היא נכנסת לתוך החוק.

חיים כץ: מי בעד ההסתייגות?

חיים כץ: ירים את ידו.

חיים כץ: תודה רבה.

חיים כץ: בעד ההסתייגות – פה אחד

חיים כץ: כל חברי הכנסת שנמצאים פה – שניים במספר – מאשרים את ההסתייגות הזאת, ונציג האוצר מאשר את ההסתייגות הזאת ולכן הוא לא מושך את החוק.

חיים כץ: ההסתייגות הזאת היא חלק מהחוק.

חיים כץ: את עומדת להקריא אותו עכשיו?

שמרית שקד: הקראנו.

חיים כץ: הקראנו.

חיים כץ: אז אנחנו מצביעים על כל החוק.

חיים כץ: נצביע עכשיו על כל הצעת חוק כהכנה לקריאה שנייה ושלישית ונעלה אותה, בלי נדר, מחר למליאה ואני מקווה שיאשרו אותה במליאה ואת תכתבי לי נאום למליאה והכול יהיה בסדר.

חיים כץ: מי בעד הצעת החוק?

חיים כץ: ירים את ידו.

חיים כץ: תודה רבה.

חיים כץ: בעד הצעת החוק – פה אחד

חיים כץ: כל חברי הכנסת שנמצאים פה, והם שניים במספר, בעד.

חיים כץ: אני רוצה לציין את נוכחותו של מנכ"ל הביטוח הלאומי שלא זז עד שהוא רואה את העסק מתקדם ואת נציג האוצר, עלי בינג.

חיים כץ: כל הכבוד.

חיים כץ: לכל המשתתפים בדיון תודה רבה.

חיים כץ: הישיבה נעולה.